title: Odluka Vijeća (ZVSP) 2015/818 od 26. svibnja 2015. o izmjeni Odluke 2011/137/ZVSP o mjerama ograničavanja s obzirom na stanje u Libiji

text:
               27.5.2015

               HR

               Službeni list Europske unije

               L 129/13

         ODLUKA VIJEĆA (ZVSP) 2015/818
   od 26. svibnja 2015.
   o izmjeni Odluke 2011/137/ZVSP o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 28. veljače 2011. donijelo Odluku 2011/137/ZVSP (1).

               (2)

               Vijeće je od tog datuma više puta izrazilo ozbiljnu zabrinutost zbog pogoršanja stanja u Libiji, a posebno zbog raširenog nasilja i nestabilnosti.

               (3)

               Vijeće sigurnosti Ujedinjenih naroda usvojilo je 27. kolovoza 2014. Rezoluciju (RVSUN) 2174 (2014), koja je uslijedila nakon njegovih prethodnih rezolucija o Libiji od usvajanja RVSUN-a1970 (2011). U RVSUN-u 2174 (2014) osuđuju se borbe naoružanih skupina koje se nastavljaju i poticanje na nasilje u Libiji te se uvode dodatne mjere ograničavanja protiv osoba i subjekata koji sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješan završetak njezine političke tranzicije.

               (4)

               Vijeće je 6. ožujka 2015. donijelo Odluku (ZVSP) 2015/382 (2) o proširenju primjene mjera ograničavanja putovanja i zamrzavanja imovine za osobe i subjekte uvrštene na popise iz priloga II. i IV. Odluci 2011/137/ZVSP na osobe i subjekte koji sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješan završetak njezine političke tranzicije.

               (5)

               Vijeće je 16. ožujka 2015. zaključilo da se Libija nalazi na raskrižju. Podsjetilo je da samo političko rješenje može osigurati održiv napredak te doprinijeti miru i stabilnosti u Libiji i osvrnulo se, među ostalim, na važnost suzdržavanja od djelovanja kojima se mogu produbiti postojeće podjele.

               (6)

               Vijeće je također osudilo djelovanja protiv libijskih nacionalnih sredstava, financijskih institucija i prirodnih resursa zbog kojih bi libijskom narodu moglo biti uskraćeno ostvarivanje koristi od održivog razvoja njegove zemlje.

               (7)

               Vijeće sigurnosti Ujedinjenih naroda usvojilo je 27. ožujka 2015. Rezoluciju 2213 (2015) u kojoj se, među ostalim, predviđaju određene izmjene kriterija za uvrštavanje na popis u vezi s mjerama ograničavanja putovanja i zamrzavanja imovine.

               (8)

               Odbor Vijeća sigurnosti, osnovan na temelju RVSUN-a 1970 (2011), ažurirao je popis osoba i subjekata koji podliježu mjerama ograničavanja putovanja i zamrzavanja imovine.

               (9)

               Kriterije za primjenu mjera ograničavanja putovanja i zamrzavanja imovine, kako su utvrđeni u RVSUN-u 2213 (2015), trebalo bi proširiti i na određene druge osobe i subjekte koji nisu obuhvaćeni prilozima I. ili III. Odluci 2011/137/ZVSP.

               (10)

               Nastavlja se prijetnja miru, stabilnosti ili sigurnosti Libije te se i dalje potkopava ili ometa uspješan završetak njezine političke tranzicije, među ostalim produbljivanjem postojećih podjela, od strane osoba i subjekata za koje je utvrđeno da su bili uključeni u represivne politike bivšeg režima Muammara QADHAFIJA u Libiji ili su ranije bili povezani s tim režimom na drugi način, s obzirom na to da mnogi od tih osoba ili subjekata nisu odgovarali za svoja djelovanja.

               (11)

               Prijetnju također predstavljaju osobe i subjekti koji imaju u vlasništvu ili kontroliraju libijska državna sredstva otuđena za vrijeme bivšeg režima Muammara QADHAFIJA u Libiji koja bi se moglo upotrijebiti za ugrožavanje mira, stabilnosti ili sigurnosti u Libiji, ili za ometanje ili potkopavanje uspješnog završetka njezine političke tranzicije.

               (12)

               S obzirom na težinu situacije u Libiji te posebno uzimajući u obzir gore navedene rizike, kriterije za primjenu mjera ograničavanja putovanja i zamrzavanja imovine za osobe i subjekte uvrštene na popise iz priloga II. i IV. Odluci 2011/137/ZVSP trebalo bi izmijeniti.

               (13)

               Odluku 2011/137/ZVSP trebalo bi stoga izmijeniti na odgovarajući način.

               (14)

               Kako bi se provele neke od tih izmjena potrebno je daljnje djelovanje Unije,

         DONIJELO JE OVU ODLUKU:
   Članak 1.
   Odluka 2011/137/ZVSP mijenja se kako slijedi:

               1.

               Članak 5. zamjenjuje se sljedećim:
               „Članak 5.
               1.   Države članice poduzimaju potrebne mjere kako bi spriječile ulazak na svoje državno područje ili provoz preko njega osobama koje su Vijeće sigurnosti ili Odbor uvrstili na popis i podvrgnuli ograničenjima putovanja u skladu sa stavkom 22. RVSUN-a 1970 (2011), stavkom 23. RVSUN-a 1973 (2011), stavkom 4. RVSUN-a 2174 (2014) i stavkom 11. RVSUN-a 2213 (2015), kako su navedene u Prilogu I.
               2.   Države članice poduzimaju potrebne mjere kako bi spriječile ulazak na svoje državno područje ili provoz preko njega osobama:

                           (a)

                           koje su uključene ili sudjeluju u naređivanju, kontroli ili nekom drugom obliku usmjeravanja počinjenja teških povreda ljudskih prava protiv osoba u Libiji, među ostalim tako da su uključene ili sudjeluju u planiranju, zapovijedanju, naređivanju ili vođenju napada, pritom kršeći međunarodno pravo, uključujući zračne napade, na civilno stanovništvo i objekte, ili osobama koje djeluju za njih ili u njihovo ime ili prema njihovim uputama;

                           (b)

                           za koje je utvrđeno da su bile uključene u represivne politike bivšeg režima Muammara QADHAFIJA u Libiji, ili su ranije bile povezane s tim režimom na neki drugi način, i koje predstavljaju trajan rizik za mir, stabilnost ili sigurnost Libije ili uspješan završetak njezine političke tranzicije;

                           (c)

                           koje sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak njezine političke tranzicije, uključujući:

                                       i.

                                       planiranje, usmjeravanje ili počinjenje djela kojima se krši primjenjivo međunarodno pravo o ljudskim pravima ili međunarodno humanitarno pravo, ili djela koja predstavljaju kršenja ljudskih prava, u Libiji;

                                       ii.

                                       napade na bilo koju zračnu, kopnenu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;

                                       iii.

                                       pružanje potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;

                                       iv.

                                       prijetnju ili prisilu prema libijskim državnim financijskim institucijama i libijskoj nacionalnoj naftnoj kompaniji (‚Libyan National Oil Company’), ili sudjelovanje u bilo kojem djelovanju koje može dovesti do otuđivanja libijskih državnih sredstava ili njime rezultirati;

                                       v.

                                       kršenje ili pomaganje u zaobilaženju odredaba embarga na oružje u Libiji koji je utvrđen u RVSUN-u 1970 (2011) i članku 1. ove Odluke;

                                       vi.

                                       djelovanje za osobe ili subjekte koji se nalaze na popisu, ili u njihovo ime ili prema njihovim uputama,

                           (d)

                           koje imaju u vlasništvu ili kontroliraju libijska državna sredstva otuđena za vrijeme bivšeg režima Muammara QADHAFIJA u Libiji koja bi se moglo upotrijebiti za ugrožavanje mira, stabilnosti ili sigurnosti Libije, ili za ometanje ili potkopavanje uspješnog završetka njezine političke tranzicije;

                     kako su navedene u Prilogu II.
               3.   Stavcima 1. i 2. ne obvezuje se državu članicu da vlastitim državljanima odbije ulazak na svoje državno područje.
               4.   Stavak 1. ne primjenjuje se kada Odbor utvrdi:

                           (a)

                           da je putovanje opravdano humanitarnim potrebama, uključujući vjerske obveze; ili

                           (b)

                           da bi izuzeće unaprijedilo ciljeve uspostave mira i nacionalne pomirbe u Libiji te stabilnosti u regiji.

                     5.   Stavak 1. ne primjenjuje se kada:

                           (a)

                           je ulazak ili provoz potreban zbog sudskog postupka; ili

                           (b)

                           država članica utvrdi na pojedinačnoj osnovi da je takav ulazak ili provoz potreban radi postizanja mira i stabilnosti u Libiji te kada država članica zatim u roku od 48 sati od takvog utvrđenja o tome obavijesti Odbor.

                     6.   Stavkom 2. ne dovode se u pitanje slučajevi u kojima državu članicu obvezuje međunarodno pravo, to jest:

                           (a)

                           kao zemlju domaćina međunarodne međuvladine organizacije;

                           (b)

                           kao zemlju domaćina međunarodne konferencije koju je sazvao UN ili je pod pokroviteljstvom UN-a;

                           (c)

                           u skladu s multilateralnim sporazumom kojim se dodjeljuju povlastice i imuniteti; ili

                           (d)

                           na temelju Sporazuma o pomirenju iz 1929. (Lateranski ugovor) koji su sklopile Sveta Stolica (Država Vatikanskoga Grada) i Italija.

                     7.   Smatra se da se stavak 6. primjenjuje i u slučajevima kada je država članica zemlja domaćin Organizacije za europsku sigurnost i suradnju (OESS).
               8.   Vijeće se propisno obavješćuje o svim slučajevima u kojima država članica odobri izuzeće na temelju stavka 6. ili 7.
               9.   Države članice mogu odobriti izuzeća od mjera uvedenih stavkom 2. kada je putovanje opravdano hitnim humanitarnim potrebama ili zbog prisustvovanja međuvladinim sastancima, uključujući sastanke koje promiče ili kojima je domaćin Unija, ili kojima je domaćin država članica koja predsjeda OESS-om, kada se na njima vodi politički dijalog kojim se izravno promiču demokracija, ljudska prava i vladavina prava u Libiji.
               10.   Država članica koja želi odobriti izuzeća iz stavka 9. o tome pisanim putem obavješćuje Vijeće. Smatra se da je izuzeće odobreno osim ako jedan ili više članova Vijeća uloži pisani prigovor u roku od dva radna dana od primitka obavijesti o predloženom izuzeću. Ako jedan ili više članova Vijeća uloži prigovor, Vijeće kvalificiranom većinom može odlučiti da se predloženo izuzeće odobri.
               11.   Kada, na temelju stavaka 6., 7. i 9., država članica odobri ulazak na svoje državno područje ili provoz preko njega osobama uvrštenima na popis iz Priloga I. ili Priloga II., odobrenje je ograničeno na svrhu za koju je izdano i na osobe na koje se odnosi.”.

               2.

               Članak 6. zamjenjuje se sljedećim:
               „Članak 6.
               1.   Sva sredstva, druga financijska imovina i ekonomski izvori koje imaju u vlasništvu ili ih neposredno ili posredno kontroliraju osobe i subjekti koje su Vijeće sigurnosti ili Odbor uvrstili na popis i podvrgnuli zamrzavanju imovine u skladu sa stavkom 22. RVSUN-a 1970 (2011), stavcima 19. i 23. RVSUN-a 1973 (2011), stavkom 4. RVSUN-a 2174 (2014) i stavkom 11. RVSUN-a 2213 (2015), kako su navedeni u Prilogu III. ovoj Odluci, zamrzavaju se.
               2.   Sva sredstva, druga financijska imovina i ekonomski izvori koje imaju u vlasništvu ili ih neposredno ili posredno kontroliraju osobe i subjekti:

                           (a)

                           koji su uključeni ili sudjeluju u naređivanju, kontroli ili nekom drugom obliku usmjeravanja počinjenja teških kršenja ljudskih prava protiv osoba u Libiji, među ostalim tako da su uključeni ili sudjeluju u planiranju, zapovijedanju, naređivanju ili vođenju napada, pritom kršeći međunarodno pravo, uključujući zračne napade, na civilno stanovništvo i objekte, ili libijske vlasti, ili osobe i subjekti koji su prekršili ili su pomagali pri kršenju odredaba RVSUN-a 1970 (2011) ili odredaba ove Odluke, ili osobe ili subjekti koji djeluju za njih ili u njihovo ime ili prema njihovim uputama, ili subjekti koji su u njihovu vlasništvu ili pod njihovom kontrolom, ili u vlasništvu ili pod kontrolom osoba i subjekata uvrštenih na popis iz Priloga III. ovoj Odluci;

                           (b)

                           za koje je utvrđeno da su bili uključeni u represivne politike bivšeg režima Muammara QADHAFIJA u Libiji, ili su ranije bili povezani s tim režimom na neki drugi način, i koji predstavljaju trajni rizik za mir, stabilnost ili sigurnost Libije ili uspješan završetak njezine političke tranzicije;

                           (c)

                           koji sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak njezine političke tranzicije, uključujući:

                                       i.

                                       planiranje, usmjeravanje ili počinjenje djela kojima se krši primjenjivo međunarodno pravo o ljudskim pravima ili međunarodno humanitarno pravo, ili djela koja predstavljaju kršenja ljudskih prava, u Libiji;

                                       ii.

                                       napade na bilo koju zračnu, kopnenu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;

                                       iii.

                                       pružanje potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;

                                       iv.

                                       prijetnju ili prisilu prema libijskim državnim financijskim institucijama i libijskoj nacionalnoj naftnoj kompaniji (‚Libyan National Oil Company’), ili sudjelovanje u bilo kojem djelovanju koje može dovesti do otuđivanja libijskih državnih sredstava ili njime rezultirati;

                                       v.

                                       kršenje ili pomaganje u zaobilaženju odredaba embarga na oružje u Libiji koji je utvrđen u RVSUN-u 1970 (2011) i članku 1. ove Odluke;

                                       vi.

                                       djelovanje za osobe ili subjekte koji se nalaze na popisu, ili u njihovo ime ili prema njihovim uputama;

                           (d)

                           koji imaju u vlasništvu ili kontroliraju libijska državna sredstva otuđena za vrijeme bivšeg režima Muammara QADHAFIJA u Libiji koja bi se moglo upotrijebiti za ugrožavanje mira, stabilnosti i sigurnosti Libije, ili za ometanje ili potkopavanje uspješnog završetka njezine političke tranzicije,

                     kako su navedeni u Prilogu IV., zamrzavaju se;
               3.   Sva sredstva, druga financijska imovina i ekonomski izvori koji su zamrznuti od 16. rujna 2011., a koje imaju u vlasništvu ili ih neposredno ili posredno kontroliraju subjekti uvršteni na popis iz Priloga VI., ostaju zamrznuti.
               4.   Fizičkim ili pravnim osobama ili subjektima iz stavaka 1. i 2. ne smiju se, neposredno ili posredno, staviti na raspolaganje sredstva, financijska imovina ili ekonomski izvori niti oni od njih smiju imati koristi.
               5.   Zabrana stavljanja na raspolaganje sredstava, financijske imovine ili ekonomskih izvora osobama ili subjektima iz stavka 2., u mjeri u kojoj se to primjenjuje na lučke uprave, ne sprečava izvršenje do 15. srpnja 2011. ugovora sklopljenih prije 7. lipnja 2011., uz iznimku ugovora koji se odnose na naftu, plin i rafinirane proizvode.
               6.   Izuzeća su dopuštena za sredstva, financijsku imovinu i ekonomske izvore koji su:

                           (a)

                           potrebni za osnovne izdatke, uključujući plaćanje za prehrambene proizvode, najamninu ili hipoteku, lijekove i zdravstvenu skrb, poreze, premije osiguranja i naknade za usluge komunalnih službi;

                           (b)

                           namijenjeni isključivo za plaćanje opravdanih honorara i povrata za izdatke povezane s pružanjem pravnih usluga u skladu s nacionalnim zakonodavstvom; ili

                           (c)

                           namijenjeni isključivo za plaćanje pristojbi ili naknada za usluge, u skladu s nacionalnim zakonodavstvom, povezanih s redovitim čuvanjem ili upravljanjem zamrznutim sredstvima, drugom financijskom pomoći i ekonomskim izvorima;

                     nakon što dotična država članica, kada je to potrebno, obavijesti Odbor o svojoj namjeri da odobri pristup takvim sredstvima, drugoj financijskoj imovini ili ekonomskim izvorima te ako Odbor u roku od pet radnih dana od takve obavijesti ne donese negativnu odluku.
               7.   Izuzeća su dopuštena i za sredstva te ekonomske izvore koji su:

                           (a)

                           potrebni za izvanredne izdatke, nakon što dotična država članica, kada je to potrebno, o tome obavijesti Odbor i nakon što Odbor da odobrenje; ili

                           (b)

                           predmetom založnog prava ili odluke donesene u sudskom, upravnom ili arbitražnom postupku i u tom se slučaju sredstva, druga financijska imovina i ekonomski izvori mogu upotrijebiti za izvršenje tog založnog prava ili odluke, pod uvjetom da je založno pravo nastalo ili odluka bila izrečena prije dana usvajanja RVSUN-a 1970 (2011) i pod uvjetom da nije u korist osobe ili subjekta iz stavka 1. ili stavka 2, nakon što dotična država članica, kada je to potrebno, o tome obavijesti Odbor.

                     8.   U pogledu osoba i subjekata uvrštenih na popis iz Priloga IV. izuzeća su dopuštena i za sredstva te ekonomske izvore koji su potrebni za humanitarne svrhe, kao što je isporuka ili omogućivanje isporuke pomoći, uključujući medicinsku opskrbu, hranu, isporuku električne energije, humanitarne radnike i s tim povezanu pomoć ili za evakuaciju stranih državljana iz Libije.
               9.   U pogledu subjekata iz stavka 3., izuzeća su dopuštena i za sredstva, financijsku imovinu te ekonomske izvore pod sljedećim uvjetima:

                           (a)

                           dotična država članica obavijestila je Odbor o svojoj namjeri da odobri pristup sredstvima, drugoj financijskoj imovini ili ekonomskim izvorima, u jednu ili više sljedećih svrha i uz uvjet da Odbor u roku od pet radnih dana od takve obavijesti ne donese negativnu odluku:

                                       i.

                                       humanitarne potrebe;

                                       ii.

                                       gorivo, električna energija i voda isključivo za civilnu upotrebu;

                                       iii.

                                       ponovno pokretanje libijske proizvodnje i prodaje ugljikovodika;

                                       iv.

                                       uspostavljanje, vođenje ili jačanje institucija civilne vlade i civilne javne infrastrukture; ili

                                       v.

                                       olakšavanje ponovnog pokretanja aktivnosti u bankarskom sektoru, uključujući podržavanje ili olakšavanje međunarodne trgovine s Libijom;

                           (b)

                           dotična država članica obavijestila je Odbor da se ta sredstva, druga financijska imovina ili ekonomski izvori ne stavljaju na raspolaganje osobama iz stavaka 1., 2. i 3. ili u njihovu korist;

                           (c)

                           dotična država članica unaprijed se savjetovala s libijskim vlastima o upotrebi tih sredstava, druge financijske imovine ili ekonomskih izvora; i

                           (d)

                           dotična država članica podijelila je s libijskim vlastima obavijest podnesenu na temelju ovog stavka i libijske vlasti u roku od pet radnih dana nisu prigovorile oslobađanju tih sredstava, druge financijske imovine ili ekonomskih izvora.

                     10.   Stavci 1. i 2. ne sprečavaju osobu ili subjekt uvršten na popis da izvrši uplatu dospjelu prema ugovoru koji je sklopljen prije uvrštenja te osobe ili subjekta na popis, pod uvjetom da je relevantna država članica utvrdila da uplatu neposredno ili posredno ne prima osoba ili subjekt iz stavka 1. ili stavka 2. i nakon što relevantna država članica, kada je to potrebno, obavijesti Odbor o namjeri da izvrši ili primi takvu uplatu ili odobri odmrzavanje sredstava, druge financijske imovine ili ekonomskih izvora u tu svrhu, deset radnih dana prije takvog odobrenja.
               11.   Stavak 3. ne sprečava subjekt naveden u tom stavku da izvrši uplatu dospjelu prema ugovoru koji je sklopljen prije uvrštenja tog subjekta na popis na temelju ove Odluke, pod uvjetom da je relevantna država članica utvrdila da uplatu neposredno ili posredno ne prima osoba ili subjekt iz stavaka 1., 2. i 3. i nakon što relevantna država članica obavijesti Odbor o namjeri da izvrši ili primi takvu uplatu ili odobri odmrzavanje sredstava ili druge financijske imovine ili ekonomskih izvora u tu svrhu, deset radnih dana prije takvog odobrenja.
               12.   U pogledu osoba i subjekata uvrštenih na popis iz Priloga IV. te odstupajući od stavka 2., nadležna tijela države članice mogu odobriti oslobađanje određenih zamrznutih sredstava ili ekonomskih izvora, pod uvjetom da su ispunjeni sljedeći uvjeti:

                           (a)

                           sredstva ili ekonomski izvori predmet su arbitražne odluke donesene prije datuma kada su fizička ili pravna osoba, subjekt ili tijelo iz stavka 2. uvršteni na popis iz Priloga IV., ili sudske ili upravne odluke donesene u Uniji, ili sudske odluke izvršive u dotičnoj državi članici, prije ili nakon tog datuma;

                           (b)

                           sredstva ili ekonomski izvori koristit će se isključivo za podmirenje tražbina osiguranih takvom odlukom ili priznatih valjanima u takvoj odluci, u okviru ograničenja određenih primjenjivim zakonima i drugim propisima kojima se uređuju prava osoba s takvim tražbinama;

                           (c)

                           odluka nije u korist fizičke ili pravne osobe, subjekta ili tijela uvrštenih na popis iz Priloga III. ili Priloga IV.; i

                           (d)

                           priznanje odluke nije protivno javnom poretku dotične države članice.

                     Država članica obavješćuje druge države članice i Komisiju o svim odobrenjima izdanima na temelju ovog stavka.
               13.   Stavak 4. ne primjenjuje se na priljev na zamrznute račune:

                           (a)

                           kamata ili drugih prihoda na tim računima;

                           (b)

                           plaćanja dospjelih na temelju ugovora, sporazuma ili obveza koji su nastali prije datuma kada su ti računi postali predmetom mjera ograničavanja; ili

                           (c)

                           plaćanja dospjelih na temelju sudskih, upravnih ili arbitražnih odluka donesenih u Uniji ili izvršivih u dotičnoj državi članici, u pogledu osoba i subjekata uvrštenih na popis iz Priloga IV.;

                     pod uvjetom da sve takve kamate, drugi prihodi te plaćanja i dalje podliježu stavku 1. ili stavku 2.”.

               3.

               Članak 8. stavak 1. zamjenjuje se sljedećim:
               „1.   Vijeće mijenja priloge I., III., V. i VI. na temelju utvrđenjâ Vijeća sigurnosti ili Odbora.”.

               4.

               U članku 9. stavak 2. zamjenjuje se sljedećim:
               „2.   Kada Vijeće odluči podvrgnuti osobu ili subjekt mjerama iz članka 5. stavka 2. i članka 6. stavka 2., ono na odgovarajući način mijenja priloge II. i IV.”.

               5.

               Članak 10. zamjenjuje se sljedećim:
               „Članak 10.
               1.   Prilozi I., II., III., IV. i VI. uključuju razloge za uvrštavanje dotičnih osoba i subjekata na popis, kako su ih naveli Vijeće sigurnosti ili Odbor s obzirom na priloge I., III. i VI.
               2.   Prilozi I., II., III., IV. i VI. uključuju i, kada su dostupne, informacije potrebne za utvrđivanje identiteta dotičnih osoba ili subjekata, kako su ih naveli Vijeće sigurnosti ili Odbor s obzirom na priloge I., III. i VI. Kada je riječ o osobama, te informacije mogu uključivati imena i prezimena, kao i nadimke, datum i mjesto rođenja, državljanstvo, brojeve putovnice i osobne iskaznice, spol, adresu ako je poznata te funkciju ili profesiju. Kada je riječ o subjektima, te informacije mogu uključivati nazive, mjesto i datum registracije, broj registracije i mjesto poslovanja. Prilozi I., III. i VII. uključuju i datum kada je Vijeće sigurnosti ili Odbor uvrstilo osobu ili subjekt na popis.”.

               6.

               U članku 12. stavak 2. zamjenjuje se sljedećim:
               „2.   Mjere iz članka 5. stavka 2. i članka 6. stavka 2. redovito se preispituju, a najmanje svakih 12 mjeseci. Prestaju se primjenjivati u pogledu dotičnih osoba i subjekata ako Vijeće utvrdi, u skladu s postupkom iz članka 8. stavka 2. da uvjeti za njihovu primjenu više nisu ispunjeni.”.

               7.

               Prilog I. Odluci 2011/137/ZVSP zamjenjuje se Prilogom I. ovoj Odluci.

               8.

               U Prilogu II. Odluci 2011/137/ZVSP naslov se zamjenjuje sljedećim:
               „Popis osoba iz članka 5. stavka 2.”.

               9.

               Prilog III. Odluci 2011/137/ZVSP zamjenjuje se Prilogom II. ovoj Odluci.

               10.

               U Prilogu IV. Odluci 2011/137/ZVSP naslov se zamjenjuje sljedećim:
               „Popis osoba i subjekata iz članka 6. stavka 2.”.

               11.

               Prilog III. ovoj Odluci dodaje se kao Prilog VI. Odluci 2011/137/ZVSP.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 26. svibnja 2015.

            Za Vijeće

            Predsjednica

         F. MOGHERINI

      (1)  Odluka Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL L 58, 3.3.2011., str. 53.).

      (2)  Odluka Vijeća (ZVSP) 2015/382 od 6. ožujka 2015. o izmjeni Odluke 2011/137/ZVSP o mjerama ograničavanja s obzirom na stanje u Libiji (SL L 64, 7.3.2015., str. 38.).

      PRILOG I.

            „PRILOG I.

               POPIS OSOBA IZ ČLANKA 5. STAVKA 1.

            A.   Pojedinci

                        1.

                           Ime i prezime: ABDULQADER MOHAMMED AL-BAGHDADI

                           Titula: dr. Funkcija: voditelj Ureda za vezu Revolucionarnih odbora Datum rođenja:1. srpnja 1950.Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: B010574 Nacionalni identifikacijski broj: nije dostupno Adresa: Tunis (Vjerojatni status/lokacija: zatvor u Tunisu.) Uvršten na popis:26. veljače 2011.Ostale informacije: Uvršten na popis UN-a sukladno stavku 15. rezolucije 1970 (zabrana putovanja). Vjerojatni status/lokacija: preminuo.
                        Al-Baghdadi je uvršten na popis 26. veljače 2011. sukladno stavku 15. rezolucije 1970 kao ‚voditelj Ureda za vezu Revolucionarnih odbora’.

                              Dodatne informacije:

                        Revolucionarni odbori umiješani u nasilje protiv prosvjednika.

                        2.

                           Ime i prezime: ABDULQADER YUSEF DIBRI

                           Titula: nije dostupno Funkcija: načelnik osobnog osiguranja Muammara Qadhafija Datum rođenja: 1946. Mjesto rođenja: Houn, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja).
                        Dibri je uvršten na popis 26. veljače 2011. sukladno stavku 15. rezolucije 1970 kao ‚načelnik osobnog osiguranja Muammara Qadhafija’.

                              Dodatne informacije:

                        Odgovoran za sigurnost režima. U prošlosti je upravljao nasiljem protiv protivnika režima.

                        3.

                           Ime i prezime: SAYYID MOHAMMED QADHAF AL-DAM

                           Titula: nije dostupno Funkcija: nije dostupno Datum rođenja: 1948. Mjesto rođenja: Sirte, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis UN-a sukladno stavku 15. rezolucije 1970 (zabrana putovanja).
                        Qadhaf Al-dam je uvršten na popis 26. veljače 2011. sukladno stavku 15. rezolucije 1970 kao ‚bratić Muammara Qadhafija’.

                              Dodatne informacije

                        Tijekom 1980-ih Sayyid je bio umiješan u atentate na protivnike režima i navodno je odgovoran za brojne smrti u Europi. Smatra se da je sudjelovao i u nabavi oružja.

                        4.

                           Ime i prezime: QUREN SALIH QUREN AL QADHAFI

                           Titula: nije dostupno Funkcija: libijski veleposlanik u Čadu Datum rođenja: nije dostupno Mjesto rođenja: nije dostupno Potvrđena alternativna imena: Akrin Saleh Akrin () Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Egipat Uvršten na popis:17. ožujka 2011.Ostale informacije: Uvršten na popis sukladno stavku 15. rezolucije 1970 (zabrana putovanja).
                        Al Qadhafi je uvršten na popis 17. ožujka 2011. sukladno stavku 15. rezolucije 1970 kao ‚libijski veleposlanik u Čadu’.

                              Dodatne informacije

                        Prešao je iz Čada u Sabhu. Izravno je sudjelovao u novačenju i koordiniranju plaćenika za režim.

                        5.

                           Ime i prezime: AMID HUSAIN AL KUNI

                           Titula: Pukovnik Funkcija: guverner u mjestu Ghat (južna Libija) Datum rođenja: nije dostupno Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Libija (Vjerojatni status/lokacija: Južna Libija) Uvršten na popis:17. ožujka 2011.Ostale informacije: Uvršten na popis sukladno stavku 15. rezolucije 1970 (zabrana putovanja).

                              Dodatne informacije

                        Izravno je sudjelovao u novačenju plaćenika.

                        6.

                           Ime i prezime: ABU ZAYD UMAR DORDA

                           Titula: nije dostupno Funkcija: (a) Položaj: direktor Organizacije za vanjsku sigurnost. (b) načelnik vanjske obavještajne agencije. Datum rođenja: nije dostupno Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Libija ((Vjerojatni status/lokacija: u pritvoru u Libiji)) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Lojalan režimu. Načelnik vanjske obavještajne agencije.

                        7.

                           Ime i prezime: ABU BAKR YUNIS JABIR

                           Titula: General bojnik Funkcija: Položaj: ministar obrane. Datum rođenja: 1952. Mjesto rođenja: Jalo, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: preminuo.

                              Dodatne informacije

                        Ukupna odgovornost za postupanje oružanih snaga.

                        8.

                           Ime i prezime: MATUQ MOHAMMED MATUQ

                           Titula: nije dostupno Funkcija: Položaj: tajnik za komunalne usluge Datum rođenja: 1956. Mjesto rođenja: Khoms, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: nepoznato, vjerojatno zarobljen.

                              Dodatne informacije

                        Visoki dužnosnik režima. Sudjelovao u revolucionarnim odborima. Sudjelovao u progonu protivnika režima i u nasilju.

                        9.

                           Ime i prezime: AISHA MUAMMAR MUHAMMED ABU MINYAR QADHAFI

                           Titula: nije dostupno Funkcija: nije dostupno Datum rođenja: 1978. Mjesto rođenja: Tripoli, Libija Potvrđena alternativna imena: Aisha Muhammed Abdul Salam (Broj putovnice: 215215) Nepotvrđena alternativna imena: nije dostupno Državljanstvo: nije dostupno Br. putovnice: 428720 Nacionalni identifikacijski broj: nije dostupno Adresa: Sultanat Oman (Vjerojatni status/lokacija: Sultanat Oman) Uvrštena na popis:26. veljače 2011.Ostale informacije: Uvrštena na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom. Putovala je i time prekršila stavak 15. rezolucije 1970 sukladno opisu Skupine stručnjaka za Libiju u privremenom izvješću iz 2013.

                        10.

                           Ime i prezime: HANNIBAL MUAMMAR QADHAFI

                           Titula: nije dostupno Funkcija: nije dostupno Datum rođenja:20. rujna 1975.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: B/002210 Nacionalni identifikacijski broj: nije dostupno Adresa: Alžir (Vjerojatni status/lokacija: Alžir) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom.

                        11.

                           Ime i prezime: KHAMIS MUAMMAR QADHAFI

                           Titula: nije dostupno Funkcija: nije dostupno Datum rođenja: 1978. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom. Zapovjednik vojnih jedinica koje su sudjelovale u gušenju prosvjeda.

                        12.

                           Ime i prezime: MOHAMMED MUAMMAR QADHAFI

                           Titula: nije dostupno Funkcija: nije dostupno Datum rođenja: 1970. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Sultanat Oman (Vjerojatni status/lokacija: Sultanat Oman) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom.

                        13.

                           Ime i prezime: MUAMMAR MOHAMMED ABU MINYAR QADHAFI

                           Titula: nije dostupno Funkcija: vođa revolucije, vrhovni zapovjednik oružanih snaga Datum rođenja: 1942. Mjesto rođenja: Sirte, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis UN-a sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Odgovornost za naređivanje gušenja prosvjeda, povrede ljudskih prava.

                        14.

                           Ime i prezime: MUTASSIM QADHAFI

                           Titula: nije dostupno Funkcija: savjetnik za nacionalnu sigurnost Datum rođenja: 1976. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom.

                        15.

                           Ime i prezime: SAADI QADHAFI

                           Titula: nije dostupno Funkcija: zapovjednik posebnih snaga Datum rođenja: (a)27. svibnja 1973.(b) 1. siječnja 1975.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: (a) 014797 (b) 524521 Nacionalni identifikacijski broj: nije dostupno Adresa: Libija (u pritvoru) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Tijesna povezanost s režimom. Zapovjednik vojnih jedinica koje su sudjelovale u nasilju protiv prosvjednika.

                        16.

                           Ime i prezime: SAIF AL-ARAB QADHAFI

                           Titula: nije dostupno Funkcija: nije dostupno Datum rođenja: 1982. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom.

                        17.

                           Ime i prezime: SAIF AL-ISLAM QADHAFI

                           Titula: nije dostupno Funkcija: direktor Zaklade Gadafi Datum rođenja:25. lipnja 1972.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: B014995 Nacionalni identifikacijski broj: nije dostupno Adresa: Libija (Vjerojatni status/lokacija: u pritvoru u Libiji) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom. Izjave kojima se javno raspiruje i potiče na nasilje prema prosvjednicima.

                        18.

                           Ime i prezime: 1.: ABDULLAH AL-SENUSSI

                           Titula: Pukovnik Funkcija: ravnatelj vojne obavještajne službe Datum rođenja: 1949. Mjesto rođenja: Sudan Potvrđena alternativna imena: (a) Abdoullah Ould Ahmed (Broj putovnice: B0515260; Datum rođenja: 1948.; Mjesto rođenja: Anefif (Kidal), Mali; Datum izdavanja: 10. siječnja 2012.; Mjesto izdavanja: Bamako, Mali; Datum isteka valjanosti: 10. siječnja 2017.) (b) Abdoullah Ould Ahmed (malijski identifikacijski broj 073/SPICRE; Mjesto rođenja: Anefif, Mali; Datum izdavanja: 6. prosinca 2011.; Mjesto izdavanja: Essouck, Mali) Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Libija (Vjerojatni status/lokacija: u pritvoru u Libiji) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Umiješanost vojne obavještajne službe u gušenje prosvjeda. Sumnja se da je u prošlosti bio umiješan u masakr u zatvoru Abu Selim. U odsutnosti osuđen za bombaški napad na letu UTA-e. Šogor Muammara Qadhafija.

                        19.

                           Ime i prezime: SAFIA FARKASH AL-BARASSI

                           Titula: nije dostupno Funkcija: nije dostupno Datum rođenja: Oko 1952. Mjesto rođenja: Al Bayda, Libija Potvrđena alternativna imena: Safia Farkash Mohammed Al-Hadad, rođena 1. siječnja 1953. (br. omanske putovnice 03825239) Nepotvrđena alternativna imena: nije dostupno Državljanstvo: nije dostupno Br. putovnice: 03825239 Nacionalni identifikacijski broj: nije dostupno Adresa: Sultanat Oman Uvrštena na popis:24. lipnja 2011.Ostale informacije: Uvrštena na popis sukladno stavku 15. rezolucije 1970 i stavku 19. rezolucije 1973 (zabrana putovanja, zamrzavanje imovine).

                              Dodatne informacije

                        Znatno osobno bogatstvo koje bi se moglo upotrijebiti u svrhe režima. Njezina sestra Fatima FARKASH udana je za ABDALLAHA SANUSSIJA, ravnatelja libijske vojne obavještajne službe.

                        20.

                           Ime i prezime: ABDELHAFIZ ZLITNI

                           Titula: nije dostupno Funkcija: (a) ministar za planiranje i financije u vladi pukovnika Qadhafija. (b) tajnik Općeg narodnog odbora za financije i planiranje (c) privremeni guverner Libijske središnje banke Datum rođenja: 1935. Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:24. lipnja 2011.Ostale informacije: Uvršten na popis sukladno stavku 15. rezolucije 1970 i stavku 19. rezolucije 1973 (zabrana putovanja, zamrzavanje imovine).

                              Dodatne informacije

                        Umiješan u nasilje protiv prosvjednika. Tajnik Općeg narodnog odbora za financije i planiranje. Zlitni trenutačno obnaša funkciju privremenog predsjednika središnje banke Libije. Prethodno je bio predsjednik uprave državne naftne kompanije (‚National Oil Corporation’). Prema našim informacijama trenutačno radi na prikupljanju sredstava kako bi režim obnovio rezerve središnje banke koje su potrošene na održavanje trenutačnih vojnih operacija.”

      PRILOG II.

            „PRILOG III.

               POPIS OSOBA I SUBJEKATA IZ ČLANKA 6. STAVKA 1.

            A.   Pojedinci

                        6.

                           Ime i prezime: ABU ZAYD UMAR DORDA

                           Titula: nije dostupno Funkcija: (a) Položaj: direktor Organizacije za vanjsku sigurnost. (b) načelnik vanjske obavještajne agencije. Datum rođenja: nije dostupno Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Libija ((Vjerojatni status/lokacija: u pritvoru u Libiji)) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Lojalan režimu. Načelnik vanjske obavještajne agencije.

                        7.

                           Ime i prezime: ABU BAKR YUNIS JABIR

                           Titula: General bojnik Funkcija: Položaj: ministar obrane. Datum rođenja: 1952. Mjesto rođenja: Jalo, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: preminuo.

                              Dodatne informacije

                        Ukupna odgovornost za postupanje oružanih snaga.

                        8.

                           Ime i prezime: MATUQ MOHAMMED MATUQ

                           Titula: nije dostupno Funkcija: Položaj: tajnik za komunalne usluge Datum rođenja: 1956. Mjesto rođenja: Khoms, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: nepoznato, vjerojatno zarobljen.

                              Dodatne informacije

                        Visoki dužnosnik režima. Sudjelovao u revolucionarnim odborima. Sudjelovao u progonu protivnika režima i u nasilju.

                        9.

                           Ime i prezime: AISHA MUAMMAR MUHAMMED ABU MINYAR QADHAFI

                           Titula: nije dostupno Funkcija: nije dostupno Datum rođenja: 1978. Mjesto rođenja: Tripoli, Libija Potvrđena alternativna imena: Aisha Muhammed Abdul Salam (Broj putovnice: 215215) Nepotvrđena alternativna imena: nije dostupno Državljanstvo: nije dostupno Br. putovnice: 428720 Nacionalni identifikacijski broj: nije dostupno Adresa: Sultanat Oman (Vjerojatni status/lokacija: Sultanat Oman) Uvrštena na popis:26. veljače 2011.Ostale informacije: Uvrštena na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom. Putovala je i time prekršila stavak 15. rezolucije 1970 sukladno opisu Skupine stručnjaka za Libiju u privremenom izvješću iz 2013.

                        10.

                           Ime i prezime: HANNIBAL MUAMMAR QADHAFI

                           Titula: nije dostupno Funkcija: nije dostupno Datum rođenja:20. rujna 1975.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: B/002210 Nacionalni identifikacijski broj: nije dostupno Adresa: Alžir (Vjerojatni status/lokacija: Alžir) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom.

                        11.

                           Ime i prezime: KHAMIS MUAMMAR QADHAFI

                           Titula: nije dostupno Funkcija: nije dostupno Datum rođenja: 1978. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom. Zapovjednik vojnih jedinica koje su sudjelovale u gušenju prosvjeda.

                        12.

                           Ime i prezime: MOHAMMED MUAMMAR QADHAFI

                           Titula: nije dostupno Funkcija: nije dostupno Datum rođenja: 1970. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Sultanat Oman (Vjerojatni status/lokacija: Sultanat Oman) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom.

                        13.

                           Ime i prezime: MUAMMAR MOHAMMED ABU MINYAR QADHAFI

                           Titula: nije dostupno Funkcija: vođa revolucije, vrhovni zapovjednik oružanih snaga Datum rođenja: 1942. Mjesto rođenja: Sirte, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis UN-a sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Odgovornost za naređivanje gušenja prosvjeda, povrede ljudskih prava.

                        14.

                           Ime i prezime: MUTASSIM QADHAFI

                           Titula: nije dostupno Funkcija: savjetnik za nacionalnu sigurnost Datum rođenja: 1976. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom.

                        15.

                           Ime i prezime: SAADI QADHAFI

                           Titula: nije dostupno Funkcija: zapovjednik posebnih snaga Datum rođenja: (a)27. svibnja 1973.(b) 1. siječnja 1975.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: (a) 014797 (b) 524521 Nacionalni identifikacijski broj: nije dostupno Adresa: Libija (u pritvoru) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Tijesna povezanost s režimom. Zapovjednik vojnih jedinica koje su sudjelovale u nasilju protiv prosvjednika.

                        16.

                           Ime i prezime: SAIF AL-ARAB QADHAFI

                           Titula: nije dostupno Funkcija: nije dostupno Datum rođenja: 1982. Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine). Vjerojatni status/lokacija: preminuo.

                              Dodatne informacije

                        Tijesna povezanost s režimom.

                        17.

                           Ime i prezime: SAIF AL-ISLAM QADHAFI

                           Titula: nije dostupno Funkcija: direktor Zaklade Gadafi Datum rođenja:25. lipnja 1972.Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: B014995 Nacionalni identifikacijski broj: nije dostupno Adresa: Libija (Vjerojatni status/lokacija: u pritvoru u Libiji) Uvršten na popis:26. veljače 2011.Ostale informacije: Uvršten na popis sukladno stavcima 15. i 17. rezolucije 1970 (zabrana putovanja, zamrzavanje imovine).

                              Dodatne informacije

                        Tijesna povezanost s režimom. Izjave kojima se javno raspiruje i potiče na nasilje prema prosvjednicima.

                        18.

                           Ime i prezime: 1.: ABDULLAH AL-SENUSSI

                           Titula: Pukovnik Funkcija: ravnatelj vojne obavještajne službe Datum rođenja: 1949. Mjesto rođenja: Sudan Potvrđena alternativna imena: (a) Abdoullah Ould Ahmed (Broj putovnice: B0515260; Datum rođenja: 1948.; Mjesto rođenja: Anefif (Kidal), Mali; Datum izdavanja: 10. siječnja 2012.; Mjesto izdavanja: Bamako, Mali; Datum isteka valjanosti: 10. siječnja 2017.) (b) Abdoullah Ould Ahmed (malijski identifikacijski broj 073/SPICRE; Mjesto rođenja: Anefif, Mali; Datum izdavanja: 6. prosinca 2011.; Mjesto izdavanja: Essouck, Mali) Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: Libija (Vjerojatni status/lokacija: u pritvoru u Libiji) Uvršten na popis:26. veljače 2011.Ostale informacije: Uvršten na popis sukladno stavku 15. rezolucije 1970 (zabrana putovanja). Uvršten na popis 17. ožujka 2011. sukladno stavku 17. rezolucije 1970 (zamrzavanje imovine).

                              Dodatne informacije

                        Umiješanost vojne obavještajne službe u gušenje prosvjeda. Sumnja se da je u prošlosti bio umiješan u masakr u zatvoru Abu Selim. U odsutnosti osuđen za bombaški napad na letu UTA-e. Šogor Muammara Qadhafija.

                        19.

                           Ime i prezime: SAFIA FARKASH AL-BARASSI

                           Titula: nije dostupno Funkcija: nije dostupno Datum rođenja: Oko 1952. Mjesto rođenja: Al Bayda, Libija Potvrđena alternativna imena: Safia Farkash Mohammed Al-Hadad, rođena 1. siječnja 1953. (br. omanske putovnice 03825239) Nepotvrđena alternativna imena: nije dostupno Državljanstvo: nije dostupno Br. putovnice: 03825239 Nacionalni identifikacijski broj: nije dostupno Adresa: Sultanat Oman) Uvrštena na popis:24. lipnja 2011.Ostale informacije: Uvrštena na popis sukladno stavku 15. rezolucije 1970 i stavku 19. rezolucije 1973 (zabrana putovanja, zamrzavanje imovine).

                              Dodatne informacije

                        Znatno osobno bogatstvo koje bi se moglo upotrijebiti u svrhe režima. Njezina sestra Fatima FARKASH udana je za ABDALLAHA SANUSSIJA, ravnatelja libijske vojne obavještajne službe.

                        20.

                           Ime i prezime: ABDELHAFIZ ZLITNI

                           Titula: nije dostupno Funkcija: (a) ministar za planiranje i financije u vladi pukovnika Qadhafija. (b) tajnik Općeg narodnog odbora za financije i planiranje (c) Privremeni guverner Libijske središnje banke Datum rođenja: 1935. Mjesto rođenja: nije dostupno Potvrđena alternativna imena: nije dostupno Nepotvrđena alternativna imena: nije dostupno Državljanstvo: nije dostupno Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:24. lipnja 2011.Ostale informacije: Uvršten na popis sukladno stavku 15. rezolucije 1970 i stavku 19. rezolucije 1973 (zabrana putovanja, zamrzavanje imovine).

                              Dodatne informacije

                        Umiješan u nasilje protiv prosvjednika. Tajnik Općeg narodnog odbora za financije i planiranje. Zlitni trenutačno obnaša funkciju privremenog predsjednika središnje banke Libije. Prethodno je bio predsjednik uprave državne naftne kompanije (‚National Oil Corporation’). Prema našim informacijama trenutačno radi na prikupljanju sredstava kako bi režim obnovio rezerve središnje banke koje su potrošene na održavanje trenutačnih vojnih operacija.”

      PRILOG III.

            „PRILOG VI.

               POPIS SUBJEKATA IZ ČLANKA 6. STAVKA 3.

                        1.

                           Ime i prezime: LIBYAN INVESTMENT AUTHORITY

                           Također poznat kao: Libyan Foreign Investment Company (LFIC) Prethodno poznat kao: nije dostupno Adresa:1 Fateh Tower Office, No 99 22nd Floor, Borgaida Street, Tripoli, 1103, LibyaUvršten na popis:17. ožujka 2011.Ostale informacije: Uvršten na popis sukladno stavku 17. rezolucije 1973, kako je izmijenjena 16. rujna sukladno stavku 15. rezolucije 2009.

                              Dodatne informacije

                        Pod kontrolom Muammara Qadhafija i njegove obitelji i potencijalni izvor financiranja njegova režima.

                        2.

                           Ime i prezime: LIBYAN AFRICA INVESTMENT PORTFOLIO

                           Također poznat kao: nije dostupno Prethodno poznat kao: nije dostupno Adresa:Jamahiriya Street, LAP Building, PO Box 91330, Tripoli, LibyaUvršten na popis:17. ožujka 2011.Ostale informacije: Uvršten na popis sukladno stavku 17. rezolucije 1973, kako je izmijenjena 16. rujna sukladno stavku 15. rezolucije 2009.

                              Dodatne informacije

                        Pod kontrolom Muammara Qadhafija i njegove obitelji i potencijalni izvor financiranja njegova režima.”


title: 2008/181/EZ: Odluka Vijeća od 25. veljače 2008. o sklapanju Sporazuma o znanstvenoj i tehničkoj suradnji između Europske zajednice i Države Izraela

text:
               11/Sv. 031

               HR

               Službeni list Europske unije

               240

         32008D0181

               L 059/14

               SLUŽBENI LIST EUROPSKE UNIJE

               25.02.2008.

      ODLUKA VIJEĆA

   od 25. veljače 2008.
   o sklapanju Sporazuma o znanstvenoj i tehničkoj suradnji između Europske zajednice i Države Izraela
   (2008/181/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 170. u vezi s člankom 300. stavkom 2. prvim podstavkom, prvom rečenicom i člankom 300. stavkom 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Zajednice dogovorila obnavljanje Sporazuma o znanstvenoj i tehničkoj suradnji s Državom Izraelom (Sporazum).

               (2)

               Sporazum je potpisan u ime Zajednice 16. srpnja 2007. u Bruxellesu, podložno njegovom mogućem kasnijem sklapanju.

               (3)

               Sporazum bi trebalo odobriti,

         ODLUČILO JE:
   Članak 1.
   Sporazum o znanstvenoj i tehničkoj suradnji između Europske zajednice i Države Izraela (2) ovim se u ime Zajednice odobrava.
   Članak 2.
   Predsjednik Vijeća, u ime Zajednice, daje obavijest predviđenu člankom 5. stavkom 2. Sporazuma.

      Sastavljeno u Bruxellesu 25. veljače 2008.

            Za Vijeće

            Predsjednik

         A. VIZJAK

      (1)  Mišljenje od 25. rujna 2007. (još nije objavljeno u Službenom listu).

      (2)  SL L 220, 25.8.2007., str. 5.


title: 2010/196/EU, Euratom: Odluka Vijeća od 16. ožujka 2010. o alociranju usluga financijskog posredovanja indirektno mjerenih, (UFPIM-a), radi utvrđivanja bruto nacionalnog dohotka, (BND-a), koji se koristi za proračun Europske Unije i njezina vlastita sredstva

text:
               01/Sv. 005

               HR

               Službeni list Europske unije

               257

         32010D0196

               L 087/31

               SLUŽBENI LIST EUROPSKE UNIJE

               16.03.2010.

      ODLUKA VIJEĆA

   od 16. ožujka 2010.
   o alociranju usluga financijskog posredovanja indirektno mjerenih, (UFPIM-a), radi utvrđivanja bruto nacionalnog dohotka, (BND-a), koji se koristi za proračun Europske Unije i njezina vlastita sredstva
   (2010/196/EU, Euratom)
   VIJEĆE EUROPSKE UNIJE,
   uzimajući u obzir Odluku Vijeća 2007/436/EZ, Euratom od 7. lipnja 2007. o sustavu vlastitih sredstava Europskih zajednica (1), a posebno njezin članak 2. stavak 7. drugi podstavak,
   uzimajući u obzir prijedlog Europske Komisije,
   uzimajući u obzir mišljenje Europskog parlamenta,
   budući da:

               (1)

               Člankom 8. stavkom 1. Uredbe Vijeća (EZ) br. 448/98 od 16. veljače 1998. o dopuni i izmjeni Uredbe (EZ) br. 2223/96 s obzirom na alociranje usluga financijskog posredovanja indirektno mjerenih, (UFPIM), unutar Europskog sustava nacionalnih i regionalnih računa, (ESA) (2), predviđa se da Vijeće donese odluku o alociranju UFPIM-a za utvrđivanje bruto nacionalnog proizvoda koji se koristi za proračun Zajednice i njezina vlastita sredstva. Od 1. siječnja 2002. pojam bruto nacionalnog proizvoda zamijenjen je pojmom bruto nacionalnog dohotka, (BND), u skladu s člankom 2. stavkom 7. prvim podstavkom Odluke Vijeća 2000/597/EZ, Euratom od 29. rujna 2000. o sustavu vlastitih sredstava Europskih zajednica (3).

               (2)

               Člankom 2. stavkom 7. drugim podstavkom Odluke 2007/436/EZ, Euratom predviđa se da u slučaju da izmjene u Europskom sustavu nacionalnih i regionalnih računa, (ESA 95), uzrokuju značajne promjene u BND-u kako ga utvrđuje Komisija, Vijeće odlučuje hoće li se te izmjene primijeniti za potrebe te Odluke.

               (3)

               Primjereno je koristiti se najnovijim statističkim konceptima za potrebe proračuna Unije i njezinih vlastitih sredstava, posebno što se tiče utvrđivanja BND-a kojeg pruža Komisija u primjeni ESA-e 95. Stoga je potrebno izvršiti alociranje UFPIM-a radi utvrđivanja BND-a za potrebe proračuna Unije i njezinih vlastitih sredstava.

               (4)

               Do listopada 2008. svih 27 država članica EU-a odaslalo je svoje podatke uključujući i one o raspodjeli UFPIM-a u skladu s novom metodologijom. Pregledom tih podataka ocijenjeno je da alociranje UFPIM-a ima za posljedicu značajnu izmjenu u smislu članka 2. stavka 7. drugog podstavka Odluke 2007/436/EZ, Euratom, budući da ona povećava BND za više od 1 % u prosjeku i podrazumijeva, prilikom primjene metode opisane u članku 3. te Odluke, promjenu u gornjim granicama utvrđenim u članku 3.

               (5)

               Stoga bi za potrebe Odluke 2007/436/EZ, Euratom trebalo primjenjivati alociranje UFPIM-a.

               (6)

               Smatra se primjerenim da se promjene koje proizlaze iz navedenog primjenjuju od financijske godine 2010.,

         DONIJELO JE OVU ODLUKU:
   Članak 1.
   Usluge financijskog posredovanja indirektno mjerene, (UFPIM), alociraju se radi utvrđivanja bruto nacionalnog dohotka za potrebe proračuna Unije i njezinih vlastitih sredstava.
   Članak 2.
   Alociranje UFPIM-a u skladu s člankom 1. primjenjuje se za potrebe Odluke 2007/436/EZ, Euratom od 1. siječnja 2010.
   Članak 3.
   Ova Odluka stupa na snagu na dan objave u Službenom listu Europske Unije.
   Primjenjuje se od 1. siječnja 2010.
   Članak 4.
   Ova Odluka objavljuje se u Službenom listu Europske unije.

      Sastavljeno u Bruxellesu 16. ožujka 2010.

            Za Vijeće

            Predsjednica

         E. SALGADO

      (1)  SL L 163, 23.6.2007., str. 17.

      (2)  SL L 58, 27.2.1998., str. 1.

      (3)  SL L 253, 7.10.2000., str. 42.


title: Odluka Vijeća (EU) 2016/1123 od 17. lipnja 2016. o utvrđivanju stajališta koje u ime Europske unije treba zauzeti u mjerodavnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, prijedlozima izmjena globalnih tehničkih pravilnikâ UN-a br. 15 i 16, prijedlozima za novi pravilnik UN-a o sustavu pomoći pri kočenju (BAS), o elektroničkim sustavima za nadzor stabilnosti (ESC), o sustavima za praćenje pritiska u gumama (TPMS) te o postavljanju guma, prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača i prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.

text:
               12.7.2016

               HR

               Službeni list Europske unije

               L 187/9

         ODLUKA VIJEĆA (EU) 2016/1123
   od 17. lipnja 2016.
   o utvrđivanju stajališta koje u ime Europske unije treba zauzeti u mjerodavnim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, prijedlozima izmjena globalnih tehničkih pravilnikâ UN-a br. 15 i 16, prijedlozima za novi pravilnik UN-a o sustavu pomoći pri kočenju (BAS), o elektroničkim sustavima za nadzor stabilnosti (ESC), o sustavima za praćenje pritiska u gumama (TPMS) te o postavljanju guma, prijedlogu za novi globalni tehnički pravilnik UN-a o postupku mjerenja za motorna vozila na dva ili tri kotača i prijedlogu za novu posebnu rezoluciju br. 2 (P.R.2) o poboljšanjima provedbe Globalnog sporazuma iz 1998.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je u skladu s Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jedinstvenih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju takvih propisa („Revidirani sporazum iz 1958.”).

               (2)

               U skladu s Odlukom Vijeća 2000/125/EZ (2), Unija je pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)

               Direktivom 2007/46/EZ Europskog parlamenta i Vijeća (3) sustavi homologacije država članica zamijenjeni su homologacijskim postupkom Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se Direktivom pravilnici doneseni na temelju Revidiranog Sporazuma iz 1958. (dalje u tekstu „pravilnici UN-a”) uključili u sustav EU homologacije tipa, kao zahtjevi za homologaciju tipa ili kao alternative zakonodavstvu Unije. Od donošenja te Direktive pravilnici UN-a sve se više uključuju u zakonodavstvo Unije u okviru EU homologacije tipa.

               (4)

               S obzirom na iskustvo i tehnički napredak potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 i 134, te globalnim tehničkim pravilnicima UN-a (GTP) br. 15 i 16 radi tehničkog napretka.

               (5)

               Kako bi se utvrdile jedinstvene odredbe o homologaciji sustavâ pomoći pri kočenju (BAS), elektroničkih sustava za nadzor stabilnosti (ESC), sustavâ za praćenje pritiska u gumama (TPMS) te postavljanja guma, potrebno je donijeti četiri nova pravilnika UN-a.

               (6)

               Kako bi se utvrdile jedinstvene odredbe o tehničkim odredbama o postupku mjerenja za motorna vozila na dva ili tri kotača s obzirom na određene vrste emisija, potrebno je donijeti novi Globalni tehnički pravilnik (GTP) UN-a.

               (7)

               Kako bi se poboljšala provedba Globalnog sporazuma iz 1998., potrebno je donijeti novu posebnu rezoluciju br. 2 (P.R.2).

               (8)

               Stoga je primjereno utvrditi stajalište u pogledu donošenja gore navedenih akata UN-a koje u ime Unije treba zauzeti u mjerodavnim odborima UNECE-a, odnosno Upravnom odboru Revidiranog sporazuma iz 1958. te u Izvršnom odboru Usporednog sporazuma,

         DONIJELO JE OVU ODLUKU:
   Članak 1.
   Stajalište koje u ime Unije treba zauzeti u Upravnom odboru Revidiranog sporazuma iz 1958. te u Izvršnom odboru Usporednog sporazuma od 20. do 24. lipnja 2016. jest da se glasuje u korist prijedloga navedenih u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 17. lipnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji se mogu ugraditi i/ili upotrijebiti na vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

      (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

      (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

                  Naslov točke dnevnog reda

                  Oznaka referentnog dokumenta

                  Prijedlog dopune 2. niza izmjena 07 Pravilnika UN-a br. 9 (buka vozila na tri kotača)

                  ECE/TRANS/WP.29/2016/45

                  Prijedlog dopune 4. niza izmjena 03 Pravilnika UN-a br. 11 (brave i šarke vrata)

                  ECE/TRANS/WP.29/2016/33

                  Prijedlog dopune 1. niza izmjena 04 Pravilnika UN-a br. 11 (brave i šarke vrata)

                  ECE/TRANS/WP.29/2016/34

                  Prijedlog dopune 14. niza izmjena 11 Pravilnika UN-a br. 13 (kočni sustavi teških vozila)

                  ECE/TRANS/WP.29/2016/49

                  Prijedlog niza izmjena 01 Pravilnika UN-a br. 13-H (kočnice vozila kategorije M1 i N1)

                  ECE/TRANS/WP.29/2016/50

                  Prijedlog dopune 7. niza izmjena 07 Pravilnika UN-a br. 14 (sigurnosni pojas, sidrišta ISOFIX i i-Size)

                  ECE/TRANS/WP.29/2016/35

                  Prijedlog dopune 7. niza izmjena 06 Pravilnika UN-a br. 16 (sigurnosni pojasevi, ISOFIX i i-Size)

                  ECE/TRANS/WP.29/2016/36

                  Prijedlog dopune 18. niza izmjena 02 Pravilnika UN-a br. 30 (gume za putnička vozila i njihove prikolice)

                  ECE/TRANS/WP.29/2016/51

                  Prijedlog dopune 5. niza izmjena 04 Pravilnika UN-a br. 41 (emisija buke motocikala)

                  ECE/TRANS/WP.29/2016/46

                  Prijedlog dopune 11. niza izmjena 04 Pravilnika UN-a br. 44 (sustavi sigurnosnog vezivanja djece)

                  ECE/TRANS/WP.29/2016/37

                  Prijedlog dopune 8. niza izmjena 05 Pravilnika UN-a br. 49 (emisije motora s kompresijskim paljenjem i motora s vanjskim izvorom paljenja (na ukapljeni naftni plin ili stlačeni prirodni plin))

                  ECE/TRANS/WP.29/2016/40

                  Prijedlog dopune 4. niza izmjena 06 Pravilnika UN-a br. 49 (emisije motora s kompresijskim paljenjem i motora s vanjskim izvorom paljenja (na ukapljeni naftni plin ili stlačeni prirodni plin))

                  ECE/TRANS/WP.29/2016/41

                  Prijedlog dopune 21. niza izmjena 01 Pravilnika UN-a br. 54 (gume za gospodarska vozila i njihove prikolice)

                  ECE/TRANS/WP.29/2016/52

                  Prijedlog dopune 6. niza izmjena 01 Pravilnika UN-a br. 55 (mehaničke spojnice)

                  ECE/TRANS/WP.29/2016/53

                  Prijedlog dopune 5. Pravilnika UN-a br. 60 (vozačeve komande (mopedi/motocikli))

                  ECE/TRANS/WP.29/2016/27

                  Prijedlog novog niza izmjena 03 Pravilnika UN-a br. 64 (zamjenska jedinica za privremenu uporabu, gume s produženom mobilnošću, sustav guma s produženom mobilnošću i sustav za nadzor tlaka u gumama)

                  ECE/TRANS/WP.29/2016/54

                  Prijedlog dopune 16. Pravilnika UN-a br. 75 (gume za vozila kategorije L)

                  ECE/TRANS/WP.29/2016/55

                  Prijedlog dopune 3. niza izmjena 03 Pravilnika UN-a br. 78 (kočni sustavi (vozila kategorije L))

                  ECE/TRANS/WP.29/2016/56 i WP.29-169-03

                  Prijedlog dopune 5. niza izmjena 01 Pravilnika UN-a br. 79 (uređaj za upravljanje)

                  ECE/TRANS/WP.29/2016/57

                  Prijedlog dopune 7. niza izmjena 06 Pravilnika UN-a br. 83 (emisije iz vozila kategorija M1 i N1)

                  ECE/TRANS/WP.29/2016/42

                  Prijedlog dopune 3. niza izmjena 07 Pravilnika UN-a br. 83 (emisije iz vozila kategorija M1 i N1)

                  ECE/TRANS/WP.29/2016/43

                  Prijedlog dopune 3. niza izmjena 02 Pravilnika UN-a br. 90 (zamjenski dijelovi kočnog sustava)

                  ECE/TRANS/WP.29/2016/58

                  Prijedlog dopune 14. Pravilnika UN-a br. 106 (gume za poljoprivredna vozila)

                  ECE/TRANS/WP.29/2016/59

                  Prijedlog dopune 6. niza izmjena 01 Pravilnika UN-a br. 113 (glavna svjetla koja emitiraju simetrični kratki svjetlosni snop)

                  ECE/TRANS/WP.29/2016/74

                  Prijedlog dopune 7. izvorne inačice Pravilnika UN-a br. 115 (sustavi na ukapljeni naftni plin i stlačeni prirodni plin za naknadnu ugradnju)

                  ECE/TRANS/WP.29/2016/44

                  Prijedlog dopune 9. niza izmjena 02 Pravilnika UN-a br. 117 (gume, otpor kotrljanja, buka kotrljanja i prianjanje na mokroj podlozi)

                  ECE/TRANS/WP.29/2016/60

                  Prijedlog niza izmjena 01 Pravilnika UN-a br. 129 (unaprijeđeni sustavi sigurnosnog vezivanja djece)

                  ECE/TRANS/WP.29/2016/38

                  Prijedlog dopune 2. Pravilnika UN-a br. 134 (vozila s pogonom na vodik i gorivne ćelije)

                  ECE/TRANS/WP.29/2016/39

                  Prijedlog novog pravilnika UN-a o sustavu pomoći pri kočenju (BAS)

                  ECE/TRANS/WP.29/2016/61

                  Prijedlog novog pravilnika UN-a o elektroničkom sustavu za nadzor stabilnosti (ESC)

                  ECE/TRANS/WP.29/2016/62

                  Prijedlog novog pravilnika UN-a o sustavima za praćenje pritiska u gumama (TPMS)

                  ECE/TRANS/WP.29/2016/63

                  Prijedlog novog pravilnika UN-a o postavljanju guma

                  ECE/TRANS/WP.29/2016/64

                  Prijedlog izmjene 1. Globalnog tehničkog pravilnika (UN GTP) br. 15 (međunarodni ispitni postupci za laka osobna i gospodarska vozila (WLTP))

                  ECE/TRANS/WP.29/2016/68

                  Prijedlog izmjene 1. Globalnog tehničkog pravilnika (UN GTP) br. 16 (gume)

                  ECE/TRANS/WP.29/2016/70

                  Prijedlog nove posebne rezolucije br. 2 (P.R.2) o poboljšanjima provedbe Globalnog sporazuma iz 1998.

                  ECE/TRANS/WP.29/2016/65

                  Prijedlog novog globalnog tehničkog pravilnika UN-a o postupku mjerenja za motorna vozila na dva ili tri kotača s motorom s unutarnjim izgaranjem s obzirom na emisije iz kućišta koljenastog vratila i emisije nastale isparavanjem

                  ECE/TRANS/WP.29/2016/66


title: Odluka (EU) 2016/1145 Europskog parlamenta i Vijeća od 6. srpnja 2016. o mobilizaciji Europskog fonda za prilagodbu globalizaciji (zahtjev iz Belgije – EGF/2015/012 BE/Hainaut Machinery)

text:
               14.7.2016

               HR

               Službeni list Europske unije

               L 189/46

         ODLUKA (EU) 2016/1145 EUROPSKOG PARLAMENTA I VIJEĆA
   od 6. srpnja 2016.
   o mobilizaciji Europskog fonda za prilagodbu globalizaciji (zahtjev iz Belgije – EGF/2015/012 BE/Hainaut Machinery)
   EUROPSKI PARLAMENT I VIJEĆE EUROPSKE UNIJE,
   uzimajući o obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha Europskog fonda za prilagodbu globalizaciji (EGF) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovo uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Belgija je 17. prosinca 2015. podnijela zahtjev EGF/2015/012 BE/Hainaut Machinery za financijski doprinos iz EGF-a nakon otpuštanja u ekonomskom sektoru razvrstanom u odjeljak 28 NACE-a Revision 2 (Proizvodnja strojeva i uređaja d. n.) u Hainautu (BE32), regiji razine NUTS 2. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu je s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               U skladu s člankom 6. stavkom 2. Uredbe (EU) br. 1309/2013 Belgija je odlučila osigurati usluge prilagođene potrebama sufinancirane iz EGF-a i za 300 mladih koji nisu zaposleni, ne školuju se i ne osposobljavaju (NEET).

               (5)

               U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Belgije jer otpuštanja znatno utječu na zaposlenost te lokalno, regionalno i nacionalno gospodarstvo.

               (6)

               Stoga bi trebalo mobilizirati EGF kako bi se za zahtjev koji je podnijela Belgija osigurao financijski doprinos u iznosu od 1 824 041 EUR.

               (7)

               Kako bi se sredstva iz EGF-a mogla što prije upotrijebiti, ova bi se odluka trebala primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji u iznosu od 1 824 041 EUR u obliku odobrenih sredstva za preuzete obveze i plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 6. srpnja 2016.

      Sastavljeno u Strasbourgu, 6. srpnja 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. o utvrđivanju višegodišnjeg financijskog okvira za razdoblje 2014. – 2020. (SL L 347, 20.12.2013., str. 884.).


title: Odluka Vijeća (EU) 2017/1541 od 17. srpnja 2017. o sklapanju, u ime Europske unije, Kigalijske izmjene Montrealskog protokola o tvarima koje oštećuju ozonski omotač

text:
               14.9.2017

               HR

               Službeni list Europske unije

               L 236/1

         ODLUKA VIJEĆA (EU) 2017/1541
   od 17. srpnja 2017.
   o sklapanju, u ime Europske unije, Kigalijske izmjene Montrealskog protokola o tvarima koje oštećuju ozonski omotač
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Unija je Odlukom Vijeća 88/540/EEZ (2) postala strankom Bečke konvencije o zaštiti ozonskog omotača („Bečka konvencija”) te Montrealskog protokola o tvarima koje oštećuju ozonski omotač („Montrealski protokol”). Naknadno su odobrene sljedeće izmjene Montrealskog protokola: Prva izmjena, Odlukom Vijeća 91/690/EEZ (3); Druga izmjena, Odlukom Vijeća 94/68/EZ (4); Treća izmjena, Odlukom Vijeća 2000/646/EZ (5); te Četvrta izmjena, Odlukom Vijeća 2002/215/EZ (6).

               (2)

               Na 28. sastanku stranaka Montrealskog protokola, održanome u Kigaliju u Ruandi od 10. do 15. listopada 2016., donesen je tekst dodatne izmjene Montrealskog protokola („Kigalijska izmjena”), čime se kontrolnim mjerama iz Montrealskog protokola pridodalo postupno smanjenje potrošnje i proizvodnje fluorougljikovodika.

               (3)

               Postupno smanjenje potrošnje i proizvodnje fluorougljikovodika nužno je za smanjenje doprinosa tih tvari klimatskim promjenama i sprječavanje njihova neograničenog uvođenja, osobito u zemljama u razvoju.

               (4)

               Kigalijska izmjena nužan je doprinos provedbi Pariškog sporazuma, odobrenoga Odlukom Vijeća (EU) 2016/1841 (7), s obzirom na njegov cilj da se povišenje globalne temperature zadrži na razini koja je znatno niža od 2 °C iznad razine u predindustrijskom razdoblju te da se to povišenje nastoji zadržati na 1,5 °C iznad razine u predindustrijskom razdoblju.

               (5)

               Opseg nadležnosti Unije u pogledu pitanja obuhvaćenih Bečkom konvencijom i Montrealskim protokolom znatno je proširen od 1988. Depozitara bi trebalo obavijestiti o svim bitnim promjenama u opsegu nadležnosti Unije u tim pitanjima, u skladu s člankom 13. stavkom 3. Bečke konvencije.

               (6)

               Unija je već donijela instrumente o pitanjima obuhvaćenima Kigalijskom izmjenom, uključujući Uredbu (EU) br. 517/2014 Europskog parlamenta i Vijeća (8).

               (7)

               Kigalijsku izmjenu stoga bi trebalo odobriti,

         DONIJELO JE OVU ODLUKU:
   Članak 1.
   Kigalijska izmjena Montrealskog protokola o tvarima koje oštećuju ozonski omotač odobrava se u ime Europske unije.
   Također se odobrava Izjava o nadležnosti u skladu s člankom 13. stavkom 3. Bečke konvencije.
   Tekstovi Kigalijske izmjene i Izjave o nadležnosti priloženi su ovoj Odluci.
   Članak 2.
   Predsjednik Vijeća imenuje jednu ili više osoba ovlaštenih za polaganje, u ime Unije, isprave o odobrenju predviđene člankom 13. stavkom 1. Bečke konvencije, zajedno s Izjavom o nadležnosti (9).
   Članak 3.
   Ova Odluka stupa na snagu sljedećeg dana od dana donošenja.

      Sastavljeno u Buxellesu, 17. srpnja 2017.

            Za Vijeće

            Predsjednik

         T. TAMM

      (1)  Suglasnost od 5. srpnja 2017. (još nije objavljena u Službenom listu).

      (2)  Odluka Vijeća 88/540/EEZ od 14. listopada 1988. o sklapanju Bečke konvencije o zaštiti ozonskog sloja i Montrealskog protokola o tvarima koje oštećuju ozonski sloj (SL L 297, 31.10.1988., str. 8.).

      (3)  Odluka Vijeća 91/690/EEZ od 12. prosinca 1991. o sklapanju izmjene Montrealskog protokola o tvarima koje oštećuju ozonski omotač, donesene u lipnju 1990. u Londonu od strane ugovornih stranaka Protokola (SL L 377, 31.12.1991., str. 28.).

      (4)  Odluka Vijeća 94/68/EZ od 2. prosinca 1993. o zaključivanju izmjene Montrealskog protokola o tvarima koje oštećuju ozonski omotač (SL L 33, 7.2.1994., str. 1.).

      (5)  Odluka Vijeća 2000/646/EZ od 17. listopada 2000. o zaključivanju izmjene Montrealskog protokola o tvarima koje oštećuju ozonski omotač (SL L 272, 25.10.2000., str. 26.).

      (6)  Odluka Vijeća 2002/215/EZ od 4. ožujka 2002. o zaključivanju četvrte izmjene Montrealskog protokola o tvarima koje oštećuju ozonski omotač (SL L 72, 14.3.2002., str. 18.).

      (7)  Odluka Vijeća (EU) 2016/1841 od 5. listopada 2016. o sklapanju, u ime Europske unije, Pariškog sporazuma donesenoga u sklopu Okvirne konvencije Ujedinjenih naroda o klimatskim promjenama (SL L 282, 19.10.2016., str. 1.).

      (8)  Uredba (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (SL L 150, 20.5.2014., str. 195.).

      (9)  Glavno tajništvo Vijeća objavit će datum stupanja na snagu Kigalijske izmjene u Službenom listu Europske unije.


title: Odluka Vijeća 2012/169/ZVSP od 23. ožujka 2012. o izmjeni Odluke 2010/413/ZVSP o mjerama ograničavanja protiv Irana

text:
               18/Sv. 010

               HR

               Službeni list Europske unije

               247

         32012D0169

               L 087/90

               SLUŽBENI LIST EUROPSKE UNIJE

               23.03.2012.

      ODLUKA VIJEĆA 2012/169/ZVSP
   od 23. ožujka 2012.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1).

               (2)

               Vijeće je 12. travnja 2011. donijelo Odluku 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu (2).

               (3)

               Mjere određene Odlukom 2010/413/ZVSP odražavaju zabrinutost Vijeća u pogledu prirode iranskog nuklearnog programa, dok mjere određene Odlukom 2011/235/ZVSP odražavaju zabrinutost Vijeća u pogledu pogoršanja stanja ljudskih prava u Iranu.

               (4)

               S obzirom na njezine ciljeve, zabrana opskrbe, prodaje ili prijenosa opreme koja bi se mogla koristiti za unutarnju represiju bit će uključena u Odluku 2011/235/ZVSP. Ta će se Odluka, stoga, na odgovarajući način izmijeniti.

               (5)

               U isto vrijeme, Odluka 2010/413/ZVSP ne bi više trebala uključivati zabranu opskrbe, prodaje ili prijenosa opreme koja se može koristiti za unutarnju represiju te bi ju trebalo na odgovarajući način izmijeniti.

               (6)

               Nadalje, trebalo bi odrediti da se ograničavanja ulaska i zamrzavanja financijskih sredstava i gospodarskih izvora primjenjuju na osobe koje djeluju u ime IRGC-a ili IRISL-a,

         DONIJELO JE OVU ODLUKU:
   Članak 1.
   Odluka 2010/413/ZVSP mijenja se kako slijedi:

               1.

               Članak 1. stavak 1. točka (c) zamjenjuje se sljedećim:

                           „(c)

                           oružje i povezani materijal svih vrsta, uključujući oružje i streljivo, vojna vozila i oprema, oprema za paravojna djelovanja, kao i rezervne dijelove za takvo oružje i povezane materijale. Ova zabrana ne primjenjuje se na neborbena vozila koja su izrađena ili opremljena materijalima za protubalističku zaštitu, a koja su namijenjena isključivo za pružanje zaštite osoblju EU-a i njezinih država članica u Iranu;”

               2.

               Članak 19. stavak 1. točka (b) zamjenjuje se sljedećim:

                           „(b)

                           druge osobe koje nisu obuhvaćene Prilogom I., a bave se, ili su izravno povezane s, ili pružaju podršku aktivnostima Irana koje su osjetljive u pogledu širenja nuklearnog oružja ili razvoju iranskog sustava za ispaljivanje nuklearnog oružja, uključujući sudjelovanjem u nabavi zabranjenih predmeta, robe, opreme, materijala i tehnologije, ili osobe koje djeluju u njihovo ime ili prema njihovim uputama, kao i osobe koje su osobama ili subjektima uvrštenima na popis pomagale u izbjegavanju ili kršenju odredaba RVSUN-a 1737 (2006.), RVSUN-a 1747 (2007.), RVSUN-a 1803 (2008.) i RVSUN-a 1929 (2010.) ili ove Odluke, kao i ostali članovi IRGC-a i osobe koje djeluju u ime IRGC-a ili IRISL-a, kako su navedene u Prilogu II.”

               3.

               Članak 20. stavak 1. točka (b) zamjenjuje se sljedećim:

                           „(b)

                           osobe i subjekti koje nisu obuhvaćene Prilogom I., a bave se, ili su izravno povezane s, ili pružaju podršku aktivnostima Irana koje su osjetljive u pogledu širenja nuklearnog oružja ili razvoju iranskog sustava za ispaljivanje nuklearnog oružja, uključujući sudjelovanjem u nabavi zabranjenih predmeta, robe, opreme, materijala i tehnologije, ili osobe ili subjekti koji djeluju u njihovo ime ili prema njihovim uputama, ili subjekti koji su u njihovu vlasništvu ili pod njihovim nadzorom, uključujući nezakonitim sredstvima, ili osobe i subjekti koji su osobama ili subjektima uvrštenima na popis pomagale u izbjegavanju ili kršenju odredaba RVSUN-a 1737 (2006.), RVSUN-a 1747 (2007.), RVSUN-a 1803 (2008.) i RVSUN-a 1929 (2010.) ili ove Odluke, kao i ostali članovi i subjekti IRGC-a i IRISL-a, i subjekti u njihovu vlasništvu ili pod njihovim nadzorom ili osoba i subjekata koji djeluju u njihovo ime, kako su navedeni u Prilogu II.”

         Članak 2.
   Ova Odluka stupa na snagu na datum donošenja.

      Sastavljeno u Bruxellesu 23. ožujka 2012.

            Za Vijeće

            Predsjednica

         C. ASHTON

      (1)  SL L 195, 27.7.2010., str. 39.

      (2)  SL L 100, 14.4.2011., str. 51.